AUBERIVE  ( 8 )       Douar  Hon Promesaoù   ( 3 )      E koun Annemarie Schwarzenbach      Bez laouen ! Sell ouzh al lech peurvat , war-du peurbadelezh an amzer-vuhez  !  Enskrivadur war vez Nebamon , e-pad ren Jehoutimez ( Thoutmosis IV ) .  Pevarzekvet kantved a-raok Jezuz-Krist .     ...  Ar Choumoul a garan ... Koumoul o tremen ... Du-hont ... Du-hont ... Kaerat koumoul  !   Charles Baudelaire ( 1821 - 1867 ) ,  Spleen Bariz , An Estren  .              5 -  E-pad ur predig amzer , e furchas ar paotr en e envor , en aner .  A-nebeudoù , e oa  troet linennoù e zremm da galedin . Glaslivet , zoken , e oa deut houman en diwezh .  Aschenbach ... Schwarzenbach ... Kammvesket e oa bet an holl anvioù-man en e benn , a santas re flak ha goullo , mezevellet ma oa gant son pep hini anezho och en em stekin ennan an eil egile . Da gentan , en doa graet e vennozh kredin en traoù dibunet gant ar veajourez goant , e poent hag en amzer . Ha , mesket ganto ouzhpenn , e oa meur a skeudenn zispis en e spered , koun eus e wallvoazioù gwechall , pa yae da  chaloupat ha da lonkan evel un toull gozh , bep ar mare , da gantren diroll eus engroez un davarn , betek unan all , mogedek , ha leun a vezvierien safarus .  Ken du ha ken diaes men doa kavet padout gantan , a-hend-all , e oa bet gwell gantan kuzhat ar gwirvoud-se en e zallentez .  Neuze , en em lezet en doa bet da vont , dousik ha tener , en he chichen , gant an hunvre-se ne challfe nepred bravaat e vuhez ken trist .  Daoust ha nen doa ket livet fals seurt taolennoù diene a-vern ,  pastezlivadurioù disliv , na oa ket gwir oberennoù anezho , de sonj , met a eztaole hepken emdouelloù un arzour dipitet , e re dezhan e-unan ?  Nag a bet gwech , war lez ar stêr Hudson , e oa bet gwelet o stalian evel-se e vinvioù labour , hep kompren mat , na gildroennoù ar wazh-vor , na reuzchoarioù grevus a zegouezhe diwar he dro .  Ne oa , dioutan , nemet un arvest plijus , ha nen doa ket graet ur from bennak de galon .  War e anzav , ne oa ket bet war selaou ar mordrouz damvouget , nen doa  ket taolet pled a-walch , ivez , ouzh islonkoù ar mor , ouzh e glemmoù guzh . A-gent , ne rae van ebet evit klevout kan boemus ar vorverched , hedro evel an avel , o doa strewet kement a skoselloù , abaoe marv Sybille , war hent rust ha diaes e donkadur . ( 1 )   Pehini Roll ?  , a fellas dezhan goulenn diganti , o tieubin trumm , da gentan holl , diouzh gwask karantezus he divrech , en-dro de zivskoaz .  Ha padal , taget ma oa bet gant ar vezh , an  dispi , en doa dirollet da ouelan , och aspedin anezhi , didrouz e selloù , da devel mik .   Non ket Roll ! , a garmas warni a-benn ar fin , fuch ennan , o vont krenn war he ger .  Ken poanius war e envor , ech adsavas gorrek dibun an traoù-se , evel ma vije deuet war-wel en-dro , a-wechoù , war chorre lor an dour , un tamm pense aet dar strad .  Neo ket ret dar voraerien dizeorian , a-benn ma vefe digoret un hent-mor nevez evit al listri kollet  ?          ...  Roll Dagorn  a oa anv an den-se , a seblante dezhan ken droch ha ken reuz war un dro . Tarzhet e oa bet a-uch dremmwel inizi e wallchans , evel ur sterenn zu , a dra sur .  Kavout a reas e oa , marteze , ur vargodenn stultennus anezhan ,  bet distaolet he neuzioù fall en ur melezour , ha , tra iskis , pa selle outan e-unan , e chelle kredin e welout ivez .   Pivta e oa hini-se , e gwirionez , anez un doubl amspis , seurt breur gevell dezhan , troet e furlukin , hag a ouie choari gwelloch egetan , bezet pe vezet , gant e hoalerezh ? Ne oa nemet un hanval anezhan , gwall ludresadenn gentoch , a zoare gantan , met dishenvel-tre ivez . Meur a abeg evit ma vefe bet ankounachaet buan digantan , ha skarzhet kuit memes mod , goude , eus e  vuhez !  Pebezh gwall zen dister ! , vel diwelus , a sonjas . Berzh a rae eus pep tra , pep darvoud , war a seblante . Ur fentchoarier a rae goap ouzoch , pa raech kazeg dre greiz ar porzh ! Anat e oa deut dezhan , kement-se e oa !  Ur paotr  war-raok  , gwisket kran atav , sart evel pemp gwenneg , evel ma vez lavaret , kaerat pabor ha mestr war an dans ! Evit brasan plijadur ar maouezed , neketa ?  Nemet ... Medo o paouez derchel sonj anezhan , pa oa deut araozan eus Breizh  , evit sizhun gentan ar vakansoù ... Koun diresis ...  Hag en doa e welet , zoken ? Ya , un tremeniad ...   Dre hanterouriezh Virjinia , en doa graet anaoudegezh gantan e-doug ar fest-noz .  Ha ken hanval outan e oa ar gwaz , diouzh feson ,  ma vije bet sonjet e oant breudeur  , evel mhe doa embannet , neuze , an dimezell dramor , etre farsal ha choari ...      6 -  ... Me eo Yann , Yann Kervern ! , a vouskomzas dezhi , mouget e vouezh , drouklivet e zremm , o hanvalout bezan skuizh-divi goude bout bet gwelet gantan betek re liv ar gevier war gomzoù e garedig .  Derchel a rae sonj , choazh , eus he  fromesaoù  , eus he fokoù entanet , pa oa bet ret dezhan mont en-dro e kêr hepzi , re bell  diouzh e wrez  .   ... Ha joa meus ouzhit , emezan choazh , hantersimudet ha mantret .  Da nebeutan , e oa deut a-benn  da vont war he chaoz , ha da anzav outi e boan-galon vras , goude keit all amzer a zidrouz .  Met nhellas ket distagan ur ger ouzhpenn .  Tavet-mik he doa Virjinia , sabatuet-naet .   Yann , Roll ... Nouzon ket re vat ken , a valbouzas , diaes he spered . Dastum he sonjoù a ranke ober , ha ne oa ket hep poanian , hervez ...   ... Marv-mik eo an holl draoù-se , e laras goude chom souezhet ha dilavar ur pennadig .   En ur bed all eman Venezia , ho menezioù ... Ul labous trist och-chwi ! Pegen dishenvel diouzh Roll ! Kompren a rit ? Daw eo deomp kenderchel da vont war-raok , mont pelloch eget an dremmwel ...   Weitergehn , bis zum Horizont ! , emezi en alamaneg ( 2 ) .   Mantret on , me ho ped dam chredin ... Re ziwezhat och erruet ... Mezh eo ganin , a laras choazh dezhan en ur dermal un tamm .   Ha , te oar , a guzulikas dezhan e pleg e skouarn , neus den ebet a chellfe , ur choulzig berr zoken , gounit kalon unan all evit en em unanin ganti .  ( 3 )  Nervus , he doa entanet ur sigaretenn all . Klask a rae choazh rein dezhan displegadennoù gwirhenvel . Met liv an diskred , hag an desped , siwazh , a lugerne en e zaoulagad .   ... Kaer zo din , biken ne garin achanoch ! , a zispakas neuze war un ton reut evit e argas en diwezh , dismegans ha yended en he mouezh , rak nhe doa kavet diskoulm all ebet ken .   Nann , tamm ebet , anat eo ! , a zisochas-hi ,  vel feuket-krenn .   Kounnaret e oa bet tamm-ha-tamm .  Hag e kredas en anzav , evel heug a oa breman en he selloù glebeit gant an daeloù , deut garv outan a-greiz-holl :   Non ket eveldoch !... Biken ne vin !... Kompren a rit ?  Biken  ! ...      7 - E-pad pell e tassonas he chomzoù diwezhan en e empenn terzhiennet .  Steuziet e oa pa zihunas an tremeniad e termenva aerborzh Kennedy .  En-dro dezhan , tud pres warno , a rede a bep tu , och en em vountan an eil egile .  Ur frailh oa bepred en e galon , mouezh divent an Denelezh , a gleve evel hini ar mor , ha ne oa ket evit kompren .  Du-hont , dre greiz an engroez , div blach a zalche kloz an eil deben , kazel-ha-kazel .  Unan anezho a zivize gant he  mignonez , pokat a rae dezhi , ha feuls ha tomm e voe o fokoù , e-pad ur pennadig . Daoust ha Marieke e oa ?  Kredin a reas merzout en diabell he minchoarzh war he dremm skedus , pe hini Sybille . ( 4 )  Van a reas , neuze , da lakaat ar pezh en doa klevet en arvar . Ha komzet he doa diwar e benn , tuchantik , pe diwar-benn egile all , paour-kaezh march lu , a sonjas ?  Diaes e vefe chom ur vuhez-pad war varteze ...  E holl vuhez a seblantas dezhan bezan  breman ur gwall drell-lagad .   Pell on bet o chortoz achanout , a valbouzas koulskoude choazh , krignet gant an dichoanag , brevet gant ar glachar war e azezenn .   Ken mennet e oa da vont davet e garantez vras , ha gallout techel kuit ganti ... trezek ar chribennoù !      ECHU    ___      DAN AR WERN - Auberive ( Trede Kelch ) - 8 -  Douar Hon Promesaoù  ( 3 ) - Kerzu 2001 / Du 2002 - Bet embannet war AL LIAMM 348 , Chwevrer 2005 - Pep gwir miret strizh / Tous droits réservés / All rights reserved - Breton Version / E Brezhoneg .   Auberive   , Copyright 2006 .    ___     Notennoù  :1 - C/f :  Al Lizher  ( Deizlevr , Envorennoù , II )